
Tretia grantová výzva Nadácie Granvia je určená projektom z celého Slovenska

Bratislava (22. máj 2014) - Nadácia Granvia tento týždeň vyhlásila grantovú výzvu na rok 2014. V poradí tretia výzva podobne ako v minulosti podporí projekty v oblasti sociálnej inklúzie a posilnenia solidarity v spoločnosti. Po prvýkrát je však výzva určená organizáciám z celého Slovenska. 

 K štyrom zakladajúcim členom Nadácie Granvia, spoločnostiam GRANVIA, Granvia Operation, Meridiam Infrastructure a Vinci Fondation Pour la Cité sa v tomto roku pripojí aj spoločnosť EUROVIA SK. 
Nadácia Granvia aj v roku 2014 podporí organizácie spĺňajúce podmienky grantovej výzvy finančnou čiastkou do výšky 15 tisíc euro na projekt. 

,,Od roku 2012 sme sumou takmer 150 tisíc euro podporili 13 projektov, ktoré spája úsilie integrovať do komunity ľudí ako sú dlhodobo nezamestnaní alebo ľudia s fyzickým, či mentálnym postihnutím. Práve oni si často svoje uplatnenie na trhu práce a v každodennom živote hľadajú ťažšie.
Veríme, že aj ďalšími grantmi, ktoré podporia dlhodobé projekty ako nadácia začneme písať novú  kapitolu v ich živote,‘‘ povedal riaditeľ Nadácie Granvia, Eric Genêtre. 

[bookmark: _GoBack]Pomáhať každému cítiť sa súčasťou komunity je mottom Nadácie Granvia, ktorá má okrem finančného aj ľudský rozmer. Vybraným projektom dáva k dispozícii jedného zo zamestnancov členských firiem, ktorý lídrov a účastníkov projektu motivuje a pomáha im ako dobrovoľník. Program tzv. patronátu je jedným z najzaujímavejších aspektov spolupráce Nadácie Granvia s vybranými organizáciami. Vďaka tejto spolupráci sa zintenzívňuje komunikácia medzi patrónmi a podporenými združeniami, prehlbujú sa poznatky o potrebách tretieho sektora, vznikajú nové nápady a vymieňajú sa poznatky. 

Tretia grantová výzva Nadácie Granvia je zverejnená na webstránke www.nadacia-granvia.sk. Organizácie spĺňajúce podmienky môžu svoje vyplnené žiadosti posielať do 14. júla 2014. 
Výsledky grantového kola zverejní Nadácia Granvia 30. septembra 2014. 


NADÁCIA GRANVIA
Ministerstvo vnútra SR zaregistrovalo nadáciu GRANVIA do registra nadácií 17. júla 2012.
Jej zakladateľmi sú: GRANVIA, a.s., Granvia Operation, a.s., Meridiam Infrastructure a nadácia Fondation VINCI pour la Cité (skupina VINCI). V roku 2014 Nadáciu Granvia podporí aj spoločnosť EUROVIA SK. 
Správca nadácie: 		M. Bajáková 
Kontakt: 		info@nadacia­‐granvia.sk 
Web: 			www.nadacia-granvia.sk

